Miguela Xuereb .td_uid_2_60dea92c30542_rand.td-a-rec-img{text-align:left}.td_uid_2_60dea92c30542_rand.td-a-rec-img img{margin:0 auto 0 0} L-Avukat tal-familja Pace, Dr Joe Giglio, qal li l-familja Pace qatt ma xtaqet vendetta, u meta ġiet mistoqsija x'piena kellha tingħata lill-periti responsabbli għas-sit ta' kostruzzjoni li kkawżat it-tiġrif tad-dar tal-familja, u għalhekk il-mewt ta' Miriam Pace, il-familja qatt ma ssuġġeriet piena ta' ħabs. Ilbieraħ inqatgħet is-sentenza fil-konfront tal-periti: il-Perit Roderick Camilleri, u l-Uffiċjal Tekniku tas-Sit, il-Perit Anthony Mangion. Il-Qorti sabet liż-żewġ irġiel ħatja li kkawżaw il-qtil ta' Miriam Pace b'mod involontarju, minħabba negliġenza b'xogħolhom. Huma weħlu multi ta' €18,000 b'kollox, u ordni biex jagħmlu madwar 800 siegħa xogħol fil-komunità bla ħlas. Fil-qorti Miriam Pace: Il-periti mmultati u jridu jagħmlu xogħol fil-komunità Din id-deċiżjoni tal-Maġistrat Joe Mifsud qajmet furur billi bosta kienu tal-fehma li l-periti kien ħaqqhom piena eħrex ġaladarba ntilfet il-ħajja ta' persuna. Miriam Pace kellha 54 sena meta nstabet mejta qalb it-tifrik wara sigħat ta' tfittxijiet. L-għaqdiet Moviment Graffitti u Repubblika t-tnejn semmgħu leħinhom fuq din il-kwistjoni. Graffitti kiteb li b'dan il-mod, il-periti u l-iżviluppaturi se jibqgħu jagħmlu li jridu. Repubblika qalet li l-Qorti qatlet lil Miriam Pace għat-tieni darba. Ir-reazzjoni għas-sentenza tal-periti Rabja għas-sentenza tal-periti: "Il-Qorti qatlitha għat-tieni darba" Il-każ ma jintemmx hawn għaliex jonqos li tinqata' s-sentenza fil-konfront tal-kuntrattur u l-bennej f'dan il-każ. Huma ddeċidew li jgħaddu ġuri minflok ma tinqatgħalhom is-sentenza mill-Maġistrat. Aqra aktar 2 mill-4 irġiel akkużati fil-każ ta' Miriam Pace se jgħaddu ġuri Il-Kamra tal-Periti se tkompli tinvestiga l-irwol tal-periti fil-każ Il-Kamra tal-Periti qalet li ż-żewġ investigazzjonijiet tagħha li kienu ġew sospiżi minħabba l-proċeduri kriminali se jitkomplew sabiex jiġi determinat jekk il-Prosekuzzjoni jew il-partijiet imressqin humiex se jappellaw is-sentenza, u sabiex jiġu analizzati l-akkużi u s-sentenza. Dan sabiex jinstab jekk kienx hemm xi meriti dixxiplinarji li baqgħu mhux koperti mill-każ kriminali, inkluż il-ksur tal-kondotta, jew ta' xi direttiva tal-Kamra, kif ukoll xi negliġenza professjonali. Hija lmentat li lil hinn mill-proċeduri kriminali u dixxiplinarji, ix-xhieda mressqa quddiem il-Qorti Kriminali, partikolarment dik tal-esperti maħturin mill-Qorti, kixfet difetti serji fir-regolazzjoni tal-industrija, li jeħtieġ li jiġu indirizzati. Il-Kamra se tkompli ssegwi l-proċeduri kriminali kontra l-kuntrattur u l-bennej biex tara jekk dawn jiżvelawx xi nuqqasijiet fil-qafas regolatorju li jmexxi din l-industrija. Seduta mill-qorti Traġedja Ħamrun: Statwa żgħira tal-Madonna tinstab qalb it-terrapien Se jiġu sospiżi? Il-Kamra tal-Periti ħarġet stqarrija sabiex tindirizza mistoqsijiet dwar jekk iż-żewġ periti humiex se jiġu sospiżi mill-Kamra jekk huma membri. Hija spjegat li l-Kamra mhijiex assoċjazzjoni jew unjin għall-periti u għall-inġiniera, iżda twaqqfet bil-liġi bħala korp regolatorju tal-professjoni u biex taġixxi bħala konsulent għall-Istat. Għalhekk, il-professjonisti f'dan il-qasam jagħmlu parti mill-Kamra tal-Periti awtomatikament, u huma suġġetti għall-proċeduri dixxiplinarji. Il-Kamra spjegat li kieku kellha tissospendi lill-periti inkwistjoni mill-kamra, tkun qed tissospendihom mill-professjoni. Sospensjoni bħal din tista' biss isseħħ meta tiġi sospiża jew revokata l-liċenzja tal-perit skont il-liġi. Huwa, iżda, parti mill-irwol tal-Kunsill li jinvestiga kwalunkwe aġir żbaljat tal-periti u biex jistabbilixxi l-miżuri dixxiplinarji xierqa u meħtieġa. Aqra wkoll Il-kuntrattur akkużat bil-mewt ta' Miriam Pace b'direct orders t'aktar minn €1 miljun .td_uid_3_60dea92c30806_rand.td-a-rec-img{text-align:left}.td_uid_3_60dea92c30806_rand.td-a-rec-img img{margin:0 auto 0 0}